**PITANJA I ODGOVORI – PDP**

[**www.strukturnifondovi.hr**](http://www.strukturnifondovi.hr)

**FOND: Kohezijski fond**  **NADLEŽNO TIJELO: MMPI**

**PRIORITETNA OS: 7. Povezanost i mobilnost ROK ZA PODNOŠENJE PP: 31.12.2018.**

**SPECIFIČNI CILJ: 7ii1 - Povećanje dostupnosti naseljenih otoka za njihove stanovnike ROK ZA ODGOVOR NA PITANJE (UzP): 7 kalendarskih dana**

**NAZIV POZIVA: Poziv za sufinanciranje**

**unaprjeđenja lučke infrastrukture u funkciji obalnog linijskog pomorskog prometa**

**REFERENTNI BROJ POZIVA: KK.07.4.2.05**

**TIP NATJEČAJA:** **Ograničeni**

**MODALITET: Trajni poziv**

|  |  |  |
| --- | --- | --- |
|  | **VERZIJA:**  | **1** |
|  | **OBJAVA SVIH PITANJA/ODGOVORA IZ VERZIJE 1:** | **9.11.2017.** |
| **RB** | **DATUM ZAPRIMANJA PITANJA: 7.11.2017.** | **DATUM ODGOVORA NA PITANJE: 9.11.2017.** |
|  | U MIS sustavu nije moguće odabrati Pokazatelj 7cb I 6 - Nadograđene luke koje pružaju usluge vezane za otoke već se pojavljuje pokazatelj “Pročišćavanje otpadnih voda: Povećanje u broju stanovnika koji koriste poboljšani sustav pročišćavanja otpadnih voda (Broj)” ? | Došlo je do pogreške prilikom unosa poziva u MIS Sustav. Isto je ispravljeno i sada je moguće unijeti pravi pokazatelj. |
|  | Da li je potrebno uz obrazac A priložiti potpisanu i pečatiranu Izjavu prijavitelja o istinitosti podataka ili je dovoljno ispuniti samo Obrazac 2. Izjava Prijavitelja kojom se također dokazuje istinitost i točnost navedenih podataka? | Dovoljno je ispuniti, potpisati i pečatirati samo Obrazac 2. Izjava Prijavitelja kojom se dokazuje istinitost i točnost navedenih podataka (uz Obrazac 2 prilaže se izjava prijavitelja o njegovom statusu u sustavu PDV-a). |
|  | Što je potrebno “umetnuti” u nastavku prve rečenici iz Obrasca 2. ?- “ u postupku dodjele bespovratnih sredstava < umetnuti >, istiniti i točni.“ | Potrebno je umetnuti naziv poziva tj. Poziv za sufinanciranje unaprjeđenja lučke infrastrukture u funkciji obalnog linijskog pomorskog prometa. |
|  | Da li izjava iz obrasca 2 treba biti isprintana na memorandumu prijavitelja? | Nije potrebno da Obrazac 2 bude isprintan na memorandumu. |
|  | U Excel tablici “Dodatak 3 - Detaljan prikaz troškova projekta” su zaključana polja i ne mogu se proširiti vidljivost stupaca te kod više stupaca kada se unesu iznosi od desetak miliona kuna brojka nije vidljiva. To stvara problem kod kontrole točnosti unosa. Pored nemogućnosti prikaza iznosa u stotinama tisuća kuna, dodatan problem je što ne radi padajući izbornik kojim bi trebalo odabrati prijavitelja i naziv projekta (nije moguće niti samostalno upisati) te ukupni iznos projekta na vrhu prvog lista. Također, na ostalim listovima gdje bi trebalo upisivati stavke građevinskog troškovnika nije moguće dodavati nove redove. Maksimalan broj redova je šest. | Tablica je dorađena i sada na bi trebalo biti problema prilikom ispunjavanja. Istu Vam dostavljamo te je ista učitana na stranici poziva <http://www.strukturnifondovi.hr/natjecaji/1462>.  |
|  | Da li se sva sufinanciranja MMPI projekta Županijskih lučkih uprava u proteklim godinama smatraju državnim potporama u smislu de minimis pravila? | Sukladno članku 10. Zakona o državnim potporama (Narodne novine, broj 47/14) potpore male vrijednosti dodjeljuju se u skladu s važećom uredbom Europske unije kojom se uređuju potpore male vrijednosti. Uredba koja se primjenjuje na dodjelu potpora male vrijednosti od 1. siječnja 2014. do 31. prosinca 2020. je Uredba Komisije br. 1407/2013, od 18. prosinca 2013., o primjeni članaka 107. i 108. UFEU-a na de minimis potpore.Osnovna karakteristika potpora male vrijednosti odnosi se na prag njihove dodjele, pa tako pojedini poduzetnik u bilo kojem razdoblju od 3 fiskalne godine ne smije dobiti potpore male vrijednosti koje premašuju iznos od 200.000 eura, ako poduzetnik obavlja cestovni prijevoz tereta za najamninu ili naknadu taj prag ne smije prijeći 100.000 eura za razdoblje od 3 fiskalne godine.Člankom 14. stavak 1. ZDP-a propisano je da su davatelji državnih potpora i potpora male vrijednosti dužni voditi evidenciju dodijeljenih državnih potpora i potpora male vrijednosti iz svoje nadležnosti. Uprava za strateško planiranje i EU fondove raspisuje pozive u okviru svoje nadležnosti te nema podataka o sufinanciranjima projekata Županijskih lučkih uprava u proteklim godinama, obzirom ih ova Uprava nije ranije financirala. |

|  |  |  |
| --- | --- | --- |
|  | **VERZIJA:**  | **2** |
|  | **OBJAVA SVIH PITANJA/ODGOVORA IZ VERZIJE 2:** | **9.11.2017.** |
| **RB** | **DATUM ZAPRIMANJA PITANJA: 8.11.2017.** | **DATUM ODGOVORA NA PITANJE: 9.11.2017.** |
| **1.** | Obzirom da pojedine Lučke uprave imaju u provedbi više projekata za različite luke molimo vas pojašnjenje kako u tom slučaju provesti postupak javne nabave budući da svaki projekt ima svoj budžet projekta. Uz to pojedini projekti će se provoditi u različitim godinama pa vas molimo odgovor da li moramo za svaki projekt provoditi pojedinačnu javnu nabavu iako se radi o srodnim uslugama npr. usluge nadzornog inženjera. Iako će njihov angažman biti prisutan na svim projektima, mi u strukturi investicije moramo navesti trošak za svaki projekt zasebno te da li to znači i provedba javne nabave za svaki projekt zasebno? | Za svaki projekt koji se sufinancira iz fondova EU, u slučaju da je prijavitelj obveznik Zakona o javnoj nabavi (dalje u tekstu: Zakon), mora se provesti propisana procedura, a posebice u odnosu na članak 205. Zakona koji propisuje da se predmet nabave mora opisati na jasan, nedvojben, potpun i neutralan način koji osigurava usporedivost ponuda u pogledu uvjeta i zahtjeva koje je javni naručitelj postavio. |